open-index/open-wikipedia-markdown huggingface dataset:
איזבלין (וולקוביסק)

**איזבלין** (בבלארוסית: **Ізабелін**; ברוסית: **Изабелин**; בפולנית: **Izabelin**; ביידיש: **זאַבעלין**) היא עיירה במחוז משנה וולקוביסק במחוז גרודנו, שבבלארוס. בעבר התקיימה במקום קהילה יהודית שהגיעה בשיאה, בסוף המאה ה-19, לכדי מחצית מכלל האוכלוסייה.

## היסטוריה
איזבלין נוסדה במהלך המאה ה-18 בידי האציל הפולני יאן פלמינג כהתיישבות חקלאית שפרנסתה מגידול טבק, עיבודו ומסחר בו. מיד עם הקמתה הזמין פלמינג יהודים להתיישב בה, הם עסקו בתעשיית הטבק המקומית וחלקם הועסקו בבית חרושת קטן לטקסטיל שהקים אחד מיהודי העיירה.

שנים אחדות לאחר הקמתה, ב-1795, עם חלוקת פולין השלישית, סופח האזור לתחומי האימפריה הרוסית וכך נשאר עד מלחמת העולם הראשונה. במהלך המלחמה נכבשה העיירה בידי הצבא הגרמני (1915–1918) ובתום המלחמה נכלל האזור בשטח פולין העצמאית. בראשית המאה ה-20 חל גידול בהגירת יהודים מאיזבלין ומכלל האזור אל מעבר לים ומספרם היחסי באוכלוסייה, שהגיע בסוף המאה ה-19 לכדי מחצית (454 מתוך 963), הצטמצם במהירות לכדי שליש.

בעקבות הסכם ריבנטרופ–מולוטוב נכנס הצבא הסובייטי לעיירה ב-17 בספטמבר 1939. ביוני 1941 (מבצע ברברוסה) נכנס הוורמאכט לעיירה ושלט בה עד קיץ 1944, אז חזר אליה הצבא האדום.

עם כניסת הצבא הגרמני לאיזבלין, ריכזו הגרמנים את יהודי העיירה בנוסף ליהודים רבים מוולקוביסק הסמוכה שנמלטו לאיזבלין בעקבות הרס העיר בהפצצות הכבדות שבתחילת מבצע ברברוסה, הם הקימו מחנה עבודה בפאתי איזבלין שם העסיקו בכפייה חלק מהצעירים היהודים בכריית כבול. ב-2 בנובמבר 1942 נשלחו יהודי איזבלין עם יהודי וולקוביסק למחנה ההשמדה באושוויץ.

## רבני העיירה
כמה מרבני איזבלין התפרסמו בעולם היהודי:
* רבי יצחק אלחנן ספקטור - לימים רבה של קובנה וגדול פוסקי ליטא
* רבי יעקב דוד וילובסקי - "הרידב"ז", לימים רבן של סלוצק וצפת
* רבי מרדכי אליהו רבינוביץ' - מחבר "נר למאור" ו"תורת מרדכי"
* הרב יעקב מאיר קראוצ'ינסקי (גולד) - לימים רבה של מריאמפולה, אביו של הרב זאב גולד ממנהיגי המזרחי ומחותמי מגילת העצמאות של מדינת ישראל
* הרב שרגא פייבל רבינוביץ' - התמנה כרב ב-1929 אחרי שיקום הקהילה
* הרב פסח שמשון סטולניץ - חתנו של הרב הקודם, שימש בתפקידו זמן מה ועלה לארץ ישראל (נפטר ב-1980)

## גלריה

Izabielinskaja synagoga. Ізабелінская сынагога (1915-18).jpg|צילום של בית הכנסת המקומי מלפני השואה
Izabielinskaja synagoga. Ізабелінская сынагога (1919-39) (5).jpg|צילום של ארון הקודש בבית הכנסת
Izabielinskaja synagoga. Ізабелінская сынагога (1919-39) (3).jpg|צילום של הבמה בבית הכנסת


## לקריאה נוספת
* רחל גרוסבאום-פסטרנק, "איזבלין", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 123–124.

## קישורים חיצוניים

* 

## הערות שוליים

קטגוריה:מחוז גרודנו: יישובים
קטגוריה:יישובים שהוקמו במאה ה-18
ולדימיר יפיפאנצב

**ולדימיר גאורגייביץ' יפיפאנצב** (ברוסית: **Влади́мир Гео́ргиевич Епифа́нцев**; נולד ב-8 בספטמבר 1971, במוסקבה) הוא שחקן תיאטרון וקולנוע, במאי ומנחה טלוויזיה רוסי.

## ביוגרפיה
יפיפאנצב סיים את לימודיו בפקולטה למשחק במכון לתיאטרון על שם בוריס שצ'וקין (1994, קורס של ולדימיר איבנוב), למד באקדמיה הרוסית לאמנויות התיאטרון במחלקת הבימוי.

בשנים 1997–1998 הוא יצר והוביל את הפקת תוכנית הטלוויזיה "סנדמן" בערוץ TV-6. בשנים 1998–1999 כיכב בסרט הידוע לשמצה "הפיל הירוק", שהיה החוויה הראשונה שלו בקולנוע. בהמשך הוא שיחק פעמיים בסרטים בבימויה של סבטלנה בסקובה, "חמישה בקבוקי וודקה" (2001) ובסרט "לחיי מרקס..." (2012). בשנת 2017 הודיע על תחילת הפקת סרט ההמשך לפיל הירוק, "מבצע ZS".

בשנת 2007 הוא השתתף בתוכנית הטלוויזיה "מלך הטבעת". בשנת 2009 הופיע בתוכנית "רוקדים עם כוכבים: עונת 2009" בערוץ רוסיה-1 בצמד עם אנסטסיה נובוז'ילובה.

בשנת 2012 כיכב בדרמת הפשע הטלוויזיונית, "קרמן", שבה הוא גילם את אנדריי שמנוב, מייג'ור במודיעין הצבאי שמנסה להילחם בטרוריסטים. בשנת 2012, יחד עם אשתו אנסטסיה וודנסקיה, השתתף בתוכנית הטלוויזיה "פוליגלוט" בערוץ תרבות מבית VGTRK.

בשנת 2016 הוא כיכב בקליפ לשיר "The Smell of Men" של להקת *2rbina 2rista*.

## פילמוגרפיה נבחרת
* 1999 - הפיל הירוק
* 2006 - חי
* 2008 - בלתי מנוצח
* 2010 - נמלטים
* 2011 - דור P
* 2011 - בית
* 2012 - המרגל
* 2016 - ריקוד עד מוות
* 2016 - שמונה דייטים טובים
* 2018 - בלתי מובס
* 2019 - פוליארני
*2020 - *Enemy Lines*
* 2020 - ימים מקוללים
* 2020 - המטבח: המלחמה על המלון, עונה 2
* 2020 - ווסקרסנסקי
* 2022 - Ampir V
* 4202 - Kazachok

## קישורים חיצוניים

## הערות שוליים

קטגוריה:במאי תיאטרון רוסים
קטגוריה:מנחי טלוויזיה רוסים
קטגוריה:במאי קולנוע רוסים
קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1971
קטגוריה:במאי וידאו קליפים רוסים
תומאשוקסליה

**תומאשוקסליה** (שם מדעי: *Thomashuxleya*) הוא סוג של יונק נכחד מסדרת הנוטונגולאטויים, שחי באמריקה הדרומית בתחילת האאוקן, לפני 48.6 עד 48 מיליון שנים מזמננו. מאובניו נתגלו בפטגוניה, ארגנטינה בידי משלחת של המוזיאון האמריקאי לתולדות הטבע בראשות הפלאונטולוג ג'ורג' גיילורד סימפסון, אשר מצא שלד שלם של היונק. מאובנים אלה הוגדרו ב-1901 בידי החוקר פלורנטינו אמגינו , אשר קרא להם על שם החוקר האנגלי תומאס הנרי האקסלי. בסוג נכללו שני מינים.

התומאשוקסליה היה יונק קרוב לטוקסודון, אך היה קטן יותר ובעל מראה דמוי חזיר או פקארי, עם רגליים בעלות מעין פרסות על כל רגל. הוא הגיע לאורך 1.3 מטר ולמשקל 113 קילוגרם בממוצע. הגולגולת שלו הייתה ארוכה יחסית ובלסתות המוארכות 44 שיניים, לרבות ניבים גדולים דמויי חטי חזיר בר, אשר שימשו כנראה לחפירת שורשים. על אף מראהו המאיים, ככל הנראה היה התומאשוקסליה צמחוני.

התומאשוקסליה היה מראשוני בני קבוצת הטוקסודונים, אשר התפתחו למיני היונקים הגדולים באמריקה הדרומית לאחר האאוקן.

## קישורים חיצוניים

## הערות שוליים

קטגוריה:בעלי חיים שתוארו ב-1901
קטגוריה:טוקסודונים
קטגוריה:מגה-פאונה של הפלאוגן באמריקה הדרומית
קטגוריה:יונקים שחיו באאוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1901
קרדונטיה

**קרדונטיה** (שם מדעי: *Carodnia*) הוא סוג יונק נכחד ממשפחת הקרדוניים, שבסדרת הקסנונולטיים, אשר התקיים בתחילת האאוקן של אמריקה הדרומית לפני 53 עד 48.6 מיליון שנה מזמננו. יונק זה השתייך לקבוצת המרידיונגולטיים, אשר מילאו את הגומחה האקלוגית של הפרסתנים באמריקה הדרומית. הסוג נחקר ב-1935 וכלל 4 מינים שהתגלו בממצאים בברזיל, ארגנטינה ובפרו, עם שלדים בשלמות משתנה.

הקרדונטיה היה מהיונקים הגדולים ביותר במהלך האאוקן באמריקה הדרומית, גדול פי עשרה משאר החיות באזור. הוא הגיע לאורך של מטר וחצי, הגיע לגובה 80 עד 100 סנטימטרים ולמשקל של 150 קילוגרם, דומה בגודלו לטפיר מודרני. הלסתות שלו היו גדולות ובתוכם ניבים ושיני לחיים גדולות שהזכירו את ניביו של היואינטתריום וקרוביו מהסדרה דינוצרטים. עם זאת הוא היה חסר את קרניהם המוזרות של בני הסדרה. הוא היה אוכל עשב מגושם בעל שיניים טוחנות בגדלים משתנים. ככל הנראה ניזון מעלי עצים.

בעבר הוא נחשב לקרובם של הפירותראים, דמויי-הפילים אך מבנה השיניים של האחרונים היה עבה יותר. כמו כן החשיבו אותו בעבר לקרובו של הקוריפודון מאמריקה הצפונית, אך גם מבנה שיניו שונה.

הקרדונטיה נכחד עם סיום האאוקן ותחילת האוליגוקן היבש והקריר יותר.

## קישורים חיצוניים

קטגוריה:מרידיונגולטיים
קטגוריה:מגה-פאונה של הפלאוגן באמריקה הדרומית
קטגוריה:יונקים שחיו באאוקן באמריקה הדרומית
קטגוריה:מאובני טקסונים שתוארו ב-1935
Me Gusta (שיר של שאקירה)

**Me Gusta** (באנגלית: **I Like**, ובעברית: **אני אוהבת**) הוא סינגל שהוקלט על ידי הזמרת-יוצרת הקולומביאנית שאקירה, בשיתוף עם הזמר הלטיני אנואל AA. השיר יצא לאור ב-13 בינואר 2020, על ידי חברות התקליטים סוני מיוזיק לטין ואייס אנטרטיינמנט.

## רקע וכתיבה
השיר נכתב על ידי שאקירה, אנואל AA, כריס ג'ידאי, אווי און דה דראמס, אדג', איאן לואיס וחואן אנטוניו. השיר מסמפל בתוכו קטע מתוך השיר "", של הלהקה הג'מייקנית אינר סירקל.

ב-11 בינואר 2020, פרסמה שאקירה בחשבון האינסטגרם שלה את עטיפת הסינגל, תוך שציינה כי היא תוציא אותו ב-13 בינואר באותה השנה. בסמוך לכך, פרסמה חברת התקליטים רוק ניישן גם כן על צאתו העתידית של הסינגל. בהמשך, פרסם גם אנואל AA עצמו את עטיפת הסינגל ברשתות החברתיות השונות.

## הוצאה
השיר היה זמין להזמנה מראש ולרכישה מוקדמת ברשתות הזרמות המדיה ספוטיפיי, דיזר ואפל מיוזיק כבר ב-11 בינואר 2020. בסמוך לכך, הועלו מילות השיר לאתר המוזיקה האמריקאי *[[Genius]]*. בין היתר, הופץ השיר בפורמט של הזרמת מוזיקה ושל הורדה דיגיטלית בדומה לשאר שיריה של שאקירה.

האודיו הלא רשמי של השיר הועלה ליוטיוב ב-12 בינואר 2020, וצבר למעלה משניים וחצי מיליון צפיות.

## וידאו קליפ
טרם יצא הווידאו קליפ המלא של השיר, העלתה שאקירה לערוץ ה-*[[Vevo]]* שלה את קליפ המילים של השיר, אשר צבר למעלה מ-600 אלף צפיות ביממה אחת. נכון למרץ 2020, מונה הצפיות שלו עומד על קרוב ל-45 מיליון צפיות. האודיו של השיר צבר למעלה מ-7 מיליון צפיות.

הקליפ הרשמי של השיר פורסם ב-6 במרץ 2020, בשידור חי. בפחות משבועיים, הצליח לצבור למעלה מ-25 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים בהוצאת סוני מיוזיק לטין
טוקסודוניים

**טוקסודוניים** (שם מדעי: Toxodontidae) היא משפחה של יונקים קדומים מסדרת הנוטונגולאטויים, שחיו באמריקה הדרומית בין סוף האוליגוקן לתחילת ההולוקן, לפני 23–0.005 מיליון שנה. סוג אחד מהמשפחה - המיקסוטוקסודון היגר לאמריקה הצפונית עד לדרום טקסס, במהלך ההחלפה האמריקאית הגדולה. המשפחה הוגדרה ב-1945 בידי החוקר האנגלי סר ריצ'רד אוון.

בני משפחה זו היו הכבדים ביותר מבני קבוצת המרידיונגולטיים, כשהגדול מביניהם, המיקסוטוקסודון, הגיע למשקל של מעל 3.8 טונות. במראם דמו לקרנפיים חסרי קרן ובעלי שיניים בעלות כתרים גבוהים ועם שורשים מחורצים ביניהם. מניחים שמבנה הלסת שלהם פותח לאכילה של עשבים אופייניים לערבות אמריקה הדרומית כמו לעשב הפמפס. הם היו אוכלי עשב איטיים ומשוריינים.

מרבית המינים נעלמו לאחר ההתייבשות בסוף המיוקן והפליוקן וכמה מינים שרדו עד הפליסטוקן ואף להולוקן, כמו הטוקסודון (הסוג על שמו קרויה המשפחה*).* ייתכן שהם נכחדו בידי האדם שהגיע לאמריקה.

## מיון

## קישורים חיצוניים

*
קטגוריה:בעלי חיים שתוארו ב-1889
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1845
סטפן פטרהנסל

**סטפן פטרהנסל** (בצרפתית: **Stéphane Peterhansel**, נולד ב-6 באוגוסט 1965) הוא נהג מרוצים צרפתי. ניצח 14 פעמים במרוץ הראלי דקר, בשתי קטגוריות שונות: אופנועים ומכוניות.

## קריירת מרוצים
פטרהנסל החל להתחרות בראלי דקר בשנת 1988 כרוכב בקבוצת ימאהה. הוא ניצח את המרוץ בקטגוריה בשנים 1991, 1992, 1993, 1995, 1997 ו-1998. שנה לאחר מכן עבר להתחרות בקטגוריית המכוניות. בשנת 2003 הצטרף למיצובישי עימה זכה במרוץ ב-2004, 2005 ו-2007. אחרי שנתיים בקבוצת ב.מ.וו הצטרף לקבוצת מיני, עימה זכה בשנים 2012 ו-2013 בה ניצח בפעם ה-11 והפך לנהג המצליח ביותר בתולדות המרוץ. בשנת 2012 היה קרוב להשיג ניצחון נוסף, אך הוראה שנויה במחלוקת שקיבל אילצה אותו לאפשר לנאני רומה, חברו לקבוצה לעקוף אותו במהלך היום האחרון ולנצח את המרוץ. בשנת 2015 הצטרף לקבוצת פז'ו, בעונה בה חזר היצרן הצרפתי למרוץ אחרי 25 שנים של היעדרות. הוא זכה עם הקבוצה בשתי אליפויות נוספות לפני שחזר להתחרות עבור מיני ב-2019. בשנת 2021 ניצח רק סטייג' אחד במהלך כל המרוץ, אך הוביל את הדירוג הכללי מהיום השלישי ועד לסיום.

לאחר הזכייה עבר להתחרות עם אאודי, שהכניסה לתחרות לראשונה, מכונית חשמלית. בשנתיים הראשונים לא הצליח לסיים את המרוץ. בשנת 2024 סיים במקום ה-30. לקראת 2025 הודיע כי לא ייקח חלק במרוץ באותה שנה.

בנוסף על השתתפות בראלי דקר פטרהנסל השתתף פעמיים במרוץ אלוף האלופים (2005, 2006) וזכה פעמיים באליפות העולם ברכיבת אנדורו.

## תוצאות
### ראלי דקר

## קישורים חיצוניים

## הערות שוליים

קטגוריה:נהגי מכוניות מרוץ צרפתים
קטגוריה:מנצחי ראלי דקר
קטגוריה:צרפתים שנולדו ב-1965
משטרה רפואית (סדרת טלוויזיה)

**משטרה רפואית** (באנגלית: **Medical Police**) היא סדרת טלוויזיה אמריקאית של נטפליקס שעלתה לשירות ההזרמה של החברה ב-10 בינואר 2020.

## תקציר העלילה
רופאי בית החולים לילדים לולה ספראט ואוון מאסטרו, מגלים נגיף שעלול להשמיד את כל העולם ומגויסים לסוכנות חשאית במרוץ סודי המתפרס על פני כדור הארץ כדי למצוא תרופה לנגיף. במהלך חיפושיהם הם חושפים קנוניה עמוקה המגיעה עד לדרגים הגבוהים.

## שחקנים
* ארין הייז – ד"ר לולה ספארט, מגלת הנגיף
* רוב הובל – ד"ר אוון מאסטרו
* מולין אוקרמן – ד"ר ואלרי פלאם
* סראיו ראו – סאלון מקינטייר
* רוב קורדדרי – בלייק דאונס
* טום רייט – המנהל פאטן
* לייק בל – קאט בלאק
* ג'ייסון שוורצמן – הפרוש הזהוב
* פרד מלמד – פרופסור ווטרס
* מייגן לי – הסוכנת טראן
* קן מרינו – ד"ר גלן ריצ'י

## הפקה
הסדרה היא סדרת ספין אוף לסדרת הטלוויזיה "בית חולים לילדים"  והיא מהווה פרודיה למותחני הריגול.

ב-19 בפברואר 2019 הודיעה נטפליקס כי תעלה סדרת ספין אוף בעלת עשרה פרקים לסדרה "בית חולים לילדים". הסדרה הופקה על ידי אגף הטלוויזיה של חברת האחים וורנר. הקדימון לסדרה יצא ב-19 בדצמבר 2019.

## קבלה
האתר "Rotten Tomatoes" נתן לסדרה דירוג של 83% על סמך 6 ביקורות, עם דירוג ממוצע של 6.92 מתוך 10.

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2020
סאנשיין

**סאנשיין** (באנגלית: **sunshine**) היא מכונית חשמלית בתצורת מכונית מיקרו מתוצרת יצרנית כלי הרכב החשמליים הסינית **Zhejiang Today Sunshine New Energy Vehicle Industry Co., Ltd**, אשר מיוצרת משנת 2016 בסין.

## היצרן
היצרן "Zhejiang Today Sunshine New Energy Vehicle Industry Co., Ltd" עוסק בייצור ומכירות של מכוניות חשמליות במשקל קל. המפעל משתרע על שטח של 60,000 מ"ר ועם 0.15 מיליארד הון רשום (רנמינבי). החברה מצוידת במכונת ריתוך רובוט, קו אלקטרופראזה אוטומטי, קו צביעה אוטומטי, קו הרכבה אוטומטי ומכונות כיפוף ובדיקה מתקדמות אחרות.

היצרן מייצא למדינות אירופה, מדינות אמריקה ומדינות המזרח התיכון.

## "סאנשיין"

* רכב חשמלי המורשה על ידי משרד התחבורה לנסיעה בכבישים עירוניים. מחייב רישיון נהיגה.
* רכב דו מושבי (נהג + נוסע).
* 2 דלתות + דלת אחורית.
* מנוע בפוזיציה אחורית.
* סוג הנעה: הנעה אחורית.
* טעינה משקע ביתי רגיל 220 וולט
* מתלים: מתלה קדמי: תמוכת מקפרסון, מתלה אחורי: מתלה בזרוע זנב.
* מרחק בין סרנים: 181.5 ס"מ.
* מרווח גחון: 16.5 ס"מ.
* נפח תא מטען: 400 ליטר (מדידה עד לגובה הגג).
* 6 צבעים: לבן פנינה, ירוק כהה, צהוב חרדל, אדום בורדו, כסוף, וורוד.
* חישוקי מגנזיום.
* מזגן.
* לוח שעונים LCD צבעוני כולל: מד מהירות דיגיטלי, מד מצב מצבר, מערכת תצוגה אנדרואיד 9 אינץ'.

## דגמים

## ראו גם
* מכונית חשמלית
## קישורים חיצוניים
* 
* 
* 
* אתר היצרן

## הערות שוליים

קטגוריה:מכוניות מיקרו
קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2019
קטגוריה:כלי רכב מנוע אחורי
מפעל הרכב של טאגאנרוג

**TagAZ** הוא שמו של **מפעל הרכבים של טאגאנרוג**, מפעל הרכבה לרכב שהיה ממוקם בטאגאנרוג, רוסיה. מפעל מסונף היה מפעל המשאיות של רוסטוב.

ב-21 בינואר 2014 הוכרזה החברה כפושטת רגל.

## היסטוריה
בנייתו של מפעל הרכב החלה באביב 1997, ברישיון ותוך שימוש בטכנולוגיה של דייהו-מוטורס הדרום קוריאנית, ומומנה במלואה על ידי קבוצת דונאינווסט פיננסים ותעשייה, כאשר היקפי ההשקעה הגיעו ל-260 מיליון דולר. בשנת 1998 השיק המפעל את ייצור דגמי דייהו לאנוס ודייהו נובירה.

משנת 1999 עד 2002 הרכיבה החברה את דגם Citroën Berlingo Mk I בשם אוריון M.

בשנת 2001 החלה לייצר את היונדאי אקסנט (LC), ואחריו בשנת 2004 את יונדאי סונטה (EF), בשנת 2008 את היונדאי אלנטרה (XD), ובשנת 2005 את היונדאי פורטר. (דור שלישי). בשנת 2008 החלה בייצור היונדאי סנטה פה (SM). באביב 2012 הסתיים ייצורם של דגמי יונדאי במפעל.

ב-2008 החל להרכיב מערכות מכופפות למחצה של הורטקס אסטינה (Chery A5 ששופצה מחדש).

בשנת 2010 הכריזה TagAZ על הקמת מפעל ייצור שלישי לרכב בבנגלדש, בהשקעה ראשונית של שני מיליארד דולר. לטענת גורמים ב-TagAZ, ההחלטה לבנות מכוניות בבנגלדש התקבלה בגלל עלויות העבודה הנמוכות שלה ויתרונות הייצוא שהיא נהנית עם מדינות שכנות ואירופה. TagAZ כבר רכשה אדמות במחוז קישורג'אנג' ותכננה למכור את המכונית הראשונה שהורכבה שם עד 2012.

באוקטובר 2010, TagAZ החלה להרכיב את דגמי ה-BYD F3, Vortex Corda ודגמי Vortex Tingo.

בחודש יוני 2011, החלה החברה בייצור רכב ה-Tagaz C10 (גרסה של Tojoy JAC). באוקטובר 2011 ייצרה את רכב ה-Tagaz C190 (שהיווה גרסה מחודשת של ה-JAC Rein).

בשלב מסוים הגיעה החברה ליכולת לייצר בו זמנית עד 20 דגמים שונים במתקניה.

## בעלים ומנהלים
הבעלים של TagAZ היה היזם הרוסי מ.י. פראמונוב, מנכ"ל קבוצת Doninvest הפיננסית-תעשייתית. חמישית ממניות TagAZ הוחזקו על ידי Sapor Invest Inc., Ikaria International Technologies Aktiengesellschaft, Pemberton Establishment, Asha Holding וחברת Dl Technologies GmbH.

## קיבולת ייצור
מפעל TagAZ בטאגאנרוג השתרע על שטח של 60,000 מטר רבוע.

קו המסוע הונח אנכית על ארבע קומות בבניין המפעל הראשי, עם רשת מעליות המחברות בין המפלסים השונים. כל מפלס צויד במונוליאל כמו גם בציוד הרמה והובלה קומפקטי.

כל הרכבים שהושלמו עברו מבחן דרכים במסלול המורכב משטחי דרך מגוונים.

## ביצועים
משטר הייצור השנתי עמד על 180,000 יחידות של שישה דגמי רכב שונים.

## TagAZ Aquila

אחד הדגמים הידועים של החברה היה רכב הספורט TagAZ Aquila שיוצרו 200 יחידות שלו.

## קישורים חיצוניים

* 
* אתר רשמי (בארכיון)

## הערות שוליים

קטגוריה:יצרני רכב רוסיים
TagAZ Aquila

**TagAZ Aquila** (רוסית: ТагАЗ Аквелла; בלטינית אקווילה משמעותו עיט) הוא שמה של מכונית קומפקטית, שיוצרה בעבר על ידי TagAZ, מפעל שפשט רגל והיה ממוקם בטאגאנרוג, רוסיה.

האקווילה שווקה על ידי TagAZ כ"מכונית קופה בעלת 4 דלתות". המכונית מופעלת על ידי מנוע 1.6 (107 כ"ס) מתוצרת מיצובישי I4 ותיבת הילוכים ידנית בעלת 5 הילוכים. לרכב היה חלל פלדה מכוסה בלוחות גוף מפלסטיק.

## היסטוריה
האקווילה יצא למכירה ברוסיה במרץ 2013. 

TagAZ הוכרזה כפושטת רגל ב-21 בינואר 2014, מה שהביא להפסקת ייצור הרכב.

הדגם הבסיסי כולל מיזוג אוויר, חלונות מחוזקים, נעילה מרכזית, מראות מתכווננות, גלגלי סגסוגת, כרית אוויר ומערכת ABS.  המכונית נמכרה במחיר של 415,000 רובל, כאשר קבלת הרכב מתבצעת במפעל TagAZ עצמו. 

כאמור, נוצרו כ-200 יחידות עד הפסקת הייצור. 

## ייצור בצרפת
ה-TagAZ Aquila מיוצר כעת באירופה, בפרברי פריז על ידי יצרן המכוניות, MPM Motors (שהוקם על ידי מיכאיל פראמונוב, הבעלים לשעבר של המפעל בטאגאנרוג). האקווילה החדשה נקראת **[[MPM Erelis]]** (בעבר MPM Motors PS160). ונמכרת במחיר של 12,500 יורו.

## קישורים חיצוניים
* מפרט של Tagaz Aquila באתר הרשמי
* כתבת תסקיר 

## הערות שוליים

קטגוריה:כלי רכב המיוצרים ברוסיה
אלכסנדר פלגייר

**אלכסנדר פלגייר** (בצרפתית: **Alexandre Falguière**; 7 בספטמבר 1831, טולוז – 20 באפריל 1900) היה פסל וצייר צרפתי.

## ביוגרפיה
אלכסנדר פלגייר נולד בטולוז שבצרפת, ולמד פיסול בבית הספר לאמנות בפריז. בשנת 1859 הוענק לו פרס רומא. החל משנות ה-60 של המאה ה-19 הוא התחיל להציג עבודותיו בתערוכות. פסלים שלו מתקופה זו מוצגים במוזיאון לוקסמבורג. הוא זכה לפופולריות בהמשך החל לקבל הזמנות רבות.

בשנת 1873 הוא פנה לתחום הציור. בשנת 1878 הוא התקבל ללגיון הכבוד.

בשנת 1896 אלכסנדר פלגייר סיים את עבודתו על פסל "הרקדנית" על פי דמותה של קלאו דה מרוד. הפסל מוצג במוזיאון ד'אורסה .

## גלריה

Statue-Orsay-03.jpg|"נוצרי סובל" (1868)
Falguiere Asie.jpg|"אסיה", (1878)
Falguiere Diana p1070131.jpg|"דיאנה", (1882)
Fig258Tanzerin vonFalguiereASchuler.jpg|"הרקדנית" (1896)
Eve by Jean-Alexandre-Joseph Falguière at Ny Carlsberg Glyptotek.jpg|"חוה" בני קרלסברג גליפטוטק
Balzac parAlexandre Falguière2.JPG|"אונורה דה בלזק" (1902)
Monument to George Gordon Byron (Athens).jpg|מונומנט לורד ביירון באתונה


## קישורים חיצוניים

* 

קטגוריה:ציירים צרפתים
קטגוריה:קצינים בלגיון הכבוד
קטגוריה:אישים הקבורים בבית הקברות פר לשז
קטגוריה:פסלים צרפתים במאה ה-19
קטגוריה:פסלים צרפתים במאה ה-20
קטגוריה:צרפתים שנולדו ב-1831
קטגוריה:צרפתים שנפטרו ב-1900
קטגוריה:זוכי פרס רומא
שקט שקט, החנוכייה דולקת

"**שקט שקט, החנוכייה דולקת**" הוא שיר ילדים לחנוכה מאת עמנואל הרוסי המושר בלחן שחיבר מרדכי זעירא ב-1932.

## חיבור השיר
הלחן חובר על ידי מרדכי זעירא בשנת תרצ"ג (1932) לכבוד חגיגת החנוכה הראשונה של ילדי כפר ויתקין בבית הספר "בשכונה הזמנית" שליד "הבית הגדול". אשתו של המלחין, שרה זעירא, הייתה הגננת הראשונה וגם מורה בכיתה א' בשנים 1932–1934 בכפר ויתקין.

לשיר נכתבו לחנים נוספים, לחן אחד הלחין אברהם שטרנקלר ולחן נוסף מחברו לא ידוע.

## תוכן
השיר מספר על סביבון שמסתובב ולא עייף עד שמתיישב ורוצה לאכול. הוא מבקש "לא דגים ולא מצה, לא מרק ולא קציצה" – אלא לביבה מתוקה לכבוד החנוכה.

השיר הוא אחד משירי חנוכה המושרים בגני הילדים כשיר משחק עם המחזה של הילדים, השמים את אצבעם על שפתותיהם בתנועת "שקט" וילד המסתובב כמו סביבון.

## קישורים חיצוניים

* 
* 

## הערות שוליים

קטגוריה:שירי שנות ה-1930
קטגוריה:שירים בעברית
קטגוריה:שירים שנכתבו על ידי עמנואל הרוסי
קטגוריה:שירים שהולחנו על ידי מרדכי זעירא
קטגוריה:שירי חנוכה
קטגוריה:שירי ילדים
MPM Erelis

ממוזער|רכב MPM Motors PS160.
**MPM Erelis** (לשעבר **PS 160**) היא המכונית הראשונה שיוצרה על ידי יצרנית הרכב הצרפתית-רוסית MPM Motors משנת 2016. זוהי גרסה משופרת של רכב ה-Tagaz Aquila שייצרה TagAZ.
## היסטוריה
במקור נקראה PS160 והמפתחים שינו את שמה ל"Erelis" (ארליס) באוגוסט 2018. הארליס הוא הדגם הראשון של מגוון כלי רכב שפותחו על ידי MPM Motors במטרה להציע מכונית ספורט במחיר שווה לכל נפש. פירושו של ארליס הוא עיט בליטאית, ודגמים עתידיים מתוכננים להיקרא גם עיט בשפות שונות.

במהלך פיתוחו, MPM PS160 קיבל מנוע בנזין יחיד, מדגם מיצובישי אוריון בנפח 1.6 ליטר (4G18S) המפיק 100 כ"ס.

לאחר מכן, לאחר חתימת הסכם עם קבוצת PSA, הוא הוחלף במנוע תלת צילינדר בנפח 1.2 ליטר טורבו PSA המפיק  המחובר לתיבת הילוכים בעלת 6 הילוכים, עוברת מתחת למוט של 150 ג' / קמ"ש CO2.  שינוי זה במנוע פיג'ו-סיטרואן מלווה בשינוי שמו.

ארליס הופיע לראשונה בפומבי בתערוכת הרכב של פריז 2018. 

## ציוד
ממוזער| לוח המחוונים של ארליס.
ממוזער| פנים ארליס דרך מושב אחורי
MPM Erelis מציע חבילה אחת בלבד עם הציוד הבא:
* אזעקה נגד פריצה
* מזגן
* אורות LED בשעות היום
* גלגלי אלומיניום 18 אינץ'
* מראות מחוממות
* מושבי ספורט
* מערכת שמע HiFi MP3 4HP ALPINE USB
## קישורים חיצוניים

* ארליס באתר MPM Motors

## הערות שוליים

קטגוריה:דגמי מכוניות שהושקו ב-2016
קטגוריה:מכוניות צרפתיות
לאדה רבולושן

**לאדה רבולושן** הוא אב טיפוס לרכב מרוצים, שהוצג על ידי AvtoVAZ בשנת 2003.

הגרסה העיקרית הייתה רכב ה-LADA Revolution I, שבהמשך בוצע בו שינוי והוצג כרכב LADA Revolution II, ששונה מעט מבחינה חיצונית מהגרסה הראשונית ושונה באופן מהותי מבחינה מבנית (המסגרת ומבנה הכוח השתנה)והפך לבסיס המסגרת של סדרת המרוצים הלאומית AvtoVAZ. בשנת 2008, על בסיס גרסת המירוץ, פותח הרעיון של מכונית ספורט - LADA Revolution III.

## היסטוריה
המכונית היא מכונית ספורט יחידה המיועדת לשימוש בכבישים סגורים עם ריצוף אספלט. העבודה החלה בשנת 2001, והאבטיפוס הוצג רשמית לקהל הרחב לראשונה בקיץ 2003 בתערוכת הרכב של מוסקבה, ובסתיו של אותה השנה הוצג גם בתערוכת פרנקפורט.

זו הייתה מכונית מרוץ שלקחה חלק במונוקאפ עם אותו שם, שהתקיים בשנים 2004–2008, כחלק מסדרת המרוצים הלאומית AvtoVAZ. בגלל המשבר הכלכלי שפרץ בשנת 2008, נסגר הפרויקט, מכיוון שמכוניות מרוץ במחיר סביר יותר זכו לרלוונטיות. בסך הכל יוצרו כמה עשרות כלי רכב מדגם זה באתר הייצור טורגמאש.

## שינויים
ימין|ממוזער|רכב המירוץ לאדה רבולושן בכביש הטבעת נבסקי, 2006.
הגרסה הבסיסית של רכב **הספורט** מצוידת במנוע בנזין בנפח 1.6 ליטר (1596 סנטימטרים מעוקבים) VAZ-21086-29 בנזין עם בלוק צילינדר ברזל יצוק, ראש אלומיניום, ארבע בוכנות מכוונות בשורה, הזרקת דלק מופץ ו-16 שסתומים. היא מפתחת מקסימום 165 כוחות סוס במהירות 7600 סל"ד ו-160 ננומטר מומנט במהירות 6200 סל"ד, הופקה מאז 2004, עם מסה של 670 ק"ג.

גרסת ה-**SuperSport** מחזיקה במנוע זהה, אך מוגברת ל-215 כ"ס. במהירות 8500 סל"ד ו-170 ננומטר עם פוטנציאל ל-5800 סל"ד. עד למאה הראשון המכונית מאיצה תוך 6.5 שניות, והמהירות המרבית אינה עולה על 260 קמ"ש, הופקה מאז 2006, בעלת מסה של 670 ק"ג.

המכונית הייתה קיימת גם בגרסת ראווה דו-מושבית.

## RS2
בקיץ 2005, רכב ה-LADA Revolution II עבר מעט מודרניזציה, הן מבחינה עיצובית והן מבחינה טכנית: הוא שינה את המתלה האחורי, שינה את הגאומטריה ואת קשיחות השלדה, המפזר האווירודינמי נבנה מחדש ושופרה מערכת קירור המנוע. הדגם המעודכן קיבל את הקידומת RS2 לשם.

## קישורים חיצוניים

* סדרת המרוצים הלאומית LADA
*לאדה רבולושן  באתר התצוגה הרשמי של AvtoVAZ 2003
* מאמר על משפחת LADA Revolution באתר samlib.ru
## הערות שוליים

רבולושן
קטגוריה:דגמי מכוניות שהושקו ב-2004
נועה סולוש

**נועה דינה סוֹלוֹש** (בהונגרית: **Szőllős Noa Dina**; נולדה ב-3 בפברואר 2003) היא גולשת אלפינית ישראלית-הונגרייה. בעבר, ייצגה את הונגריה וכיום מייצגת את ישראל. השתתפה יחד עם אחיה ברנבש סולוש באולימפיאדת החורף בייג'ינג (2022).

## ביוגרפיה
סולוש נולדה בבודפשט, הונגריה לדורה ופטר סולוש, גולש אלפיני יהודי-הונגרי שייצג גם את ישראל. שני אחיה, ברנבש סולוש ובנימין סולוש, מייצגים גם הם את ישראל בסקי אלפיני.

בתחילת קריירת הנוער שלה, ייצגה את הונגריה, וזכתה בשבע אליפויות לאומיות במולדתה ההונגרית, אך לאחר סכסוך עם איגוד הסקי המקומי ב-2017, עברה לייצג את ישראל, למרות שהיא מעולם לא התגוררה בישראל. היא מתאמנת רוב הזמן באקדמיה לסקי באוסטריה.

בשנת 2020 כנציגת ישראל באולימפיאדת הנוער לוזאן זכתה סולוש בשתי מדליות החורף הראשונות בתולדות ישראל במשחקים האולימפיים לנוער היא סיימה במקום השני בתחרות המשולבת בזמן של 1:34.69 וזכתה במקום השלישי בתחרות הסקי האלפיני למרחק 1,100 מטרים בסופר G.

היא השתתפה יחד עם אחיה ברנבש באולימפיאדת החורף בייג'ינג (2022), כשבנוסף היא גם נשאה את דגל המדינה ביחד עם יבגני קרסנופולסקי בטקס הפתיחה. בסלאלום הענק היא סיימה במקום ה-42 בסיבוב הראשון אך נפלה במהלך הסיבוב השני ולכן לא סיימה את התחרות. בתחרות הסלאלום היא סיימה במקום ה-41 עם זמן כולל של 1:57.34 דקות. בסופר G סיימה במקום ה-34 בזמן של 1:17.94 דקות.

באולימפיאדת מילאנו – קורטינה (2026) היא סיימה במקום ה-35 בסלאלום הענק. בתחרות הסלאלום היא לא סיימה את סיבוב הראשון ולא השלימה את התחרות.

## חיים אישיים
סולוש נעה בין חיים ברמטסלש  שבקרבת בודפשט שבהונגריה, ובין מוראו  וויידהופן אן דר איבס שבאוסטריה שם למדה בתיכון. היא דוברת הונגרית, גרמנית ואנגלית. מתחביביה טיפוס, ציור, והאזנה למוזיקת דת' מטאל.

## קישורים חיצוניים

* נועה סולוש באתר התאחדות הסקי הבינלאומית

## הערות שוליים

קטגוריה:גולשי סקי אלפיני
קטגוריה:גולשי סקי אלפיני אולימפיים ישראלים
קטגוריה:זוכות מדליות ישראליות באולימפיאדת הנוער
קטגוריה:ספורטאיות אולימפיות ישראליות
קטגוריה:נושאות דגל ישראל באולימפיאדה
קטגוריה:נושאי דגל ישראל באולימפיאדה
קטגוריה:משתתפי אולימפיאדת בייג'ינג (2022)
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:אישים ממוצא יהודי-הונגרי
קטגוריה:יהודיות הונגריות
קטגוריה:ישראליות שנולדו ב-2003
קטגוריה:ישראלים שנולדו ב-2003
קטגוריה:משתתפי אולימפיאדת מילאנו – קורטינה (2026)
בריל גריי

**[[מסדר האימפריה הבריטית|דיים]] בריל גריי** (באנגלית: **Dame Beryl Elizabeth Grey** CH DBE FRSA; 11 ביוני 1927 – 10 בדצמבר 2022) הייתה בלרינה אנגלייה.

## ביוגרפיה
בריל גריי נולדה בהייגייט, לונדון וכבר בגיל ארבע החלה ללכת לשיעורי ריקוד. בגיל תשע היא זכתה לקבל על הישגיה מדליה מידי תמרה קרסבינה ועברה מבחנים של אקדמיה מלכותית לריקוד. בהמשך היא למדה אצל נינט דה ולואה ואודרי דה ווס בבית הספר המלכותי לבלט.

באוגוסט 1941 היא התקבלה לראשונה ללהקת בלט והשתתפה בסיור הופעות. ההופעה הראשונה שלה הייתה באגם הברבורים.
הופעת סולו הראשונה שלה הייתה במחליקי הקרח. ב-20 ביוני 1946 היא הופיעה בתפקיד אורורה ב"היפהפייה הנרדמת" על במת בית האופרה המלכותית, קובנט גארדן.

במהלך שנות ה-50 של המאה ה-20 בריל גריי החלה בהופעות ברחבי אירופה ואמריקה. בשנת 1957 היא הייתה רקדנית בלט בריטית ראשונה שהופיעה כרקבדנית אורכת בתיאטרון בולשוי ובלט מריאינסקי בברית המועצות.

במהלך הקריירה בריל גריי זכתה במספר פרסים. בשנת 1980 היא קיבלה מינוי לסגנית נשיא של האקדמיה לריקוד המלכותית והיא כיהנה לנשיא ארגון מורי בלט, ומנהלת הבלט של ברמינגהאם.

בשנת 1973 היא התקבלה למסדר האימפריה הבריטית.

## קישורים חיצוניים
* קורות חיים

קטגוריה:רקדניות בריטיות
קטגוריה:רקדניות בלט
קטגוריה:בלרינות
קטגוריה:גבירות מפקדות במסדר האימפריה הבריטית
קטגוריה:מעוטרי מסדר עמיתי הכבוד
קטגוריה:בריטיות שנולדו ב-1927
קטגוריה:בריטים שנולדו ב-1927
קטגוריה:בריטיות שנפטרו ב-2022
קטגוריה:בריטים שנפטרו ב-2022
לסלו אנדרה

**לסלו אנדרה** (בהונגרית: **Endre László**;  1 בינואר 1895, אבון – 29 במרץ 1946) היה פוליטיקאי הונגרי ימני-קיצוני, לאומני ואנטישמי ששיתף פעולה עם הנאצים במלחמת העולם השנייה והיה ממארגני השילוחים של יהודי הונגריה להשמדה במסגרת שואת יהודי הונגריה. הוצא להורג לאחר המלחמה באשמת פשעי מלחמה.

## ביוגרפיה
נולד באבון למשפחה עשירה. לחם כהוסר בצבא האוסטרו-הונגרי במלחמת העולם הראשונה, ונפצע מספר פעמים. לאחר המלחמה זכה לתואר "לוחם" ממסדר ויטז . בשנת 1919 סיים תואר במשפטים באוניברסיטת בודפשט, והוצב כשופט מחוזי  בטימישוארה ובגדלה. היה פעיל בארגוני טרור לבן שפעלו לאחר נפילת הרפובליקה הסובייטית בהונגריה, והשתתף במרידות במערב נגד כיבוש מחוז בורגנלנד. ארגוני הטרור הלבן הפיצו בין השאר תעמולה אנטישמית המוקיעה את היהודים כ"בוגדים", "גוזלי רכוש" ו"קומוניסטים". בשנת 1923 התמנה לשופט הראשי בגדלה, למשך כ-15 שנה. הצטרף לתנועה הלאומנית "Hungarian National Defence Association"  ול"מפלגה הנציונל-סוציאליסטית ההונגרית" של פרנץ סלשי, שהוצאה אל מחוץ לחוק. את דעותיו הקיצוניות פרסם בספרו "כוח ואמת".
### פעילות פוליטית
ב-1937 הקים מפלגה לאומנית, שהתאחדה עם מפלגתו של פרץ סלשי, אך עזב את המפלגה בשנת 1938 כשהתמנה לסגן ממונה על מחוז פשט-פיליס-סולט-קישקון. בתפקיד זה ניהל מדיניות אנטישמית מובהקת: הוא סבר כי החוקים האנטישמיים שהוטלו על יהודי הונגריה אינם מספיקים, ומיוזמתו הוסיף מגבלות על חיי היהודים בתחומו, כגון איסור על כניסתם של יהודים למכוני ספא והשתתפותם בירידי מסחר, (הגבלות שבוטלו על ידי משרד הפנים), הוא שינה את שמו של כפר במחוזו שנקרא " zsidó" - יהודים.

### חלקו בהשמדת יהודי הונגריה
לאחר פלישת גרמניה להונגריה ב-9 במרץ 1944, סולקה ממשלתו של מיקלוש קאלאי, ובמקומו התמנה דמה סטויאי. אחת המטרות העיקריות שלהם הייתה השמדת היהודים בהונגריה. אנדרה, שנחשב ל"מומחה לענייני יהודים", התמנה לתפקיד מזכיר המדינה לענייני יהודים, תחת הנהגת שר הפנים אנדור יארוש. הוא קיבל סמכויות נרחבות להעביר את היהודים לגטאות ולגירושם מהונגריה. לצד שותפיו במשרד הפנים ובראשם השר יארוש, סייע לאדולף אייכמן לכנס למעלה מ-400,000 יהודים ולשלחם לאושוויץ באביב 1944, שם נרצחו במהירות רבה, למורת רוחו של העוצר מיקלוש הורטי שהתנגד לשילוח היהודים. ביולי 1944 דאג הורטי להפסקת השילוחים ולהדחתו של אנדרה, אך חודשים ספורים לאחר מכן סילקו הנאצים את הורטי מהשלטון והעמידו במקומו את מפלגת צלב החץ של סלשי, אשר החזיר את אנדרה לתפקיד ציבורי, הפעם כממונה על המינהל האזרחי.

### הוצאתו להורג
עם כיבוש בודפשט על ידי הצבא האדום בפברואר 1945, נמלט לאוסטריה, אך נפל בשבי בעלות הברית בחודש אוקטובר והוסגר להונגריה. ב-18 בדצמבר 1945 הובא בפני "בית המשפט העממי" יחד עם אנדור יארוש ולסלו באקי, שניהלו יחד את שילוח היהודים מהונגריה לאושוויץ. השלושה הואשמו בפשעים נגד היהודים ונגד האינטרסים הלאומיים של הונגריה, וב-7 בינואר 1946 נידונו למוות בידי השופט פטר יאנקו. אנדרה ובאקי הוצאו להורג בתלייה ב-29 במרץ 1946 (יארוש הוצא להורג בירייה ב-11 באפריל).

## קישורים חיצוניים

* אנדרה, לסלו, באנציקלופדיה של השואה, אתר יד ושם.
## הערות שוליים

קטגוריה:פוליטיקאים הונגרים
קטגוריה:הונגרים משתפי פעולה עם הנאצים שהוצאו להורג
קטגוריה:אנשי צבא אוסטרו-הונגרים במלחמת העולם הראשונה
קטגוריה:אישים שהוסגרו
קטגוריה:משתתפים ברצח יהודי הונגריה
קטגוריה:הונגרים שנולדו ב-1895
קטגוריה:הונגרים שנפטרו ב-1946
אדריאנה אוגרטה

**אדריאנה אוגרטה** (בספרדית: **Adriana Ugarte**; נולדה ב-17 בינואר 1985) היא שחקנית קולנוע וטלוויזיה ספרדייה.

## ביוגרפיה
אוגרטה גדלה במדריד, היא נכדתו של הקולנוען אדוארדו אוגרטה. למדה פילוסופיה ומשחק.

את הופעת הבכורה שלה רשמה בגיל 16, בסרט הקצר מ-2001 "Mala espina". היא שיחקה בסדרות הטלוויזיה "Mesa para cinco" ,La señora" ,"Hospital Central". ב-2007 הייתה מועמדת לפרס גויה בקטגוריית השחקנית המבטיחה על הופעתה בסרט הקולנוע "Cabeza de perro". בשנים 2013–2014 שיחקה בסדרת הדרמה ההיסטורית "זמן בין התפרים" בתפקיד סירה קירוגה, תפקיד שזיכה אותה בהכרה ובפרסי טלוויזיה בספרד. ב-2015 שיחקה בתפקיד הראשי בסרט "דקלים בשלג" (Palmeras en la nieve).

ב-2016 שיחקה בתפקיד הראשי בסרטו של פדרו אלמודובר "חולייטה".

ב-2017 שיחקה בסרט "El sistema solar".

ב-2018 שיחקה בסרט הצרפתי של דניאל אוטיי "מאוהב באשתי". באותה שנה שיחקה בתפקיד הראשי בסרט המתח "מיראז'". .

בשנת 2019 שיחקה בסדרת המתח "הלנה הלבנה" בהפקה מקורית של בנטפליקס.

בשנת 2021 שיחקה בתפקיד ראשי במותחן הפוליטי "*Parot*" של פריים וידאו, שעלילתו מתרחשת בשנת 2013 בספרד, והוא עוקב אחר רוצח סדרתי של אסירים לשעבר.

בשנת 2023 שיחקה לצד פרננדו טחרו במותחן הפשע "*Lobo feroz*" של הבמאי האורווגאי גוסטבו הרננדס איבנז (אנ').

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:ספרדיות שנולדו ב-1985
קטגוריה:ספרדים שנולדו ב-1985
אגדת בראשית

**אגדת בראשית** הוא מדרש אגדה על ספר בראשית.

## שמו
הקדמונים שציטטו ממנו הזכירוהו בשמות אחרים, וגם העתקים שלו שנמצאו בגניזת קהיר הכילו שמות אחרים. בכתב יד מסוף המאה ה-15 מכונה המדרש "סדר אליהו רבה". הראשון הידוע לנו שכינה את החיבור "אגדת בראשית" היה רבי מנחם די לונזאנו שהדפיסו תחת שם זה בוונציה ב-1618, ומאז זהו כינויו הנפוץ.

## מבנה
המדרש מחולק ל-28 פרשות, כאשר כל אחת כוללת דרשה על פסוק אחד מספר בראשית, על פסוק מהנביא ועל פסוק מספר תהילים. ייתכן שהחלוקה ל-28 פרשיות מבוססת על מנהג הקריאת התורה הארצישראלי, שבו היו מסיימים את התורה אחת לשלוש שנים.

## זמן, מקום, מחבר ומקורות
רבי אברהם בן הגר"א טען כי האמורא רב הוא מחבר המדרש. אריה לייב גורדון הקדים עוד יותר את זמנו וייחסו לתנא רבי מאיר.

חוקרים מודרניים דחו את דעתם, וכיום מקובל שהמדרש חובר בימי הביניים. יום טוב ליפמן צונץ תיארך אותו למאה ה-12 לכל המוקדם; משה דוד הר וטאוגלס סברו שהתחבר במאה ה-10. עזרא קהלני קבע, בעקבות טאוגלס ומחקר מקורי שהמדרש התחבר במאה ה-9 בדרום איטליה.

ביחס למקורותיו של המדרש, שלמה בובר טען שהדרשן התבסס בעיקר על מדרש תנחומא-בובר, ואילו קהלני טען שרוב הדרשות הן דרשות מקוריות.

## מהדורות ופירושים
* 1618 הודפס בוונציה על־ידי רבי מנחם די לונזאנו, בתוך ספר "שתי ידות".
* 1802, ה'תקס"ב הודפס על־ידי רבי אברהם בן הגר"א.
* 1804, ה'תקס"ד הודפס בזולקווא.
* אהרן ילינק הדפיס את המדרש בווינה בשנת ה'תרי"ז, 1857, בתוך קובץ בית המדרש חלק ד.
* בשנת ה'תרי"ח (1858) הודפס בלבוב על־ידי רבי צבי הירש שפרלינג.
* פירוש אבי הנחל לרבי חיים פלאג'י.
* הרב חנוך זונדל בן יוסף מביאליסטוק הוציא מהדורה עם פירושיו **עץ יוסף** ו**ענף יוסף** בוורשה בשנת ה'תרל"ו, 1876.
* רבי שלמה בובר הוציא מהדורה מכתב־יד עם מבוא נרחב, קראקא ה'תרס"ג (1903).
* עידן דשא הוציא מהדורה מתוקנת על פי דפוס ראשון ועפ"י כתב־יד בתוך **[[:D:Q29473565|"ילקוט מדרשים"]]** - חלק שביעי (צפת, תשע"ז), ומהדורה נוספת על־פי כתב־יד אחר בתוך **ילקוט מדרשים** - חלק שמיני (צפת, תשע"ט).
* עזרא קהלני פרסם מהדורה מדעית של המדרש (ירושלים, תשפ"א).

## לקריאה נוספת
* שלמה בובר, מבוא לאגדת בראשית, קראקא, ה'תרס"ג.
* עזרא קהלני, **אגדת בראשית: מבוא, הצעה למהדורה ביקורתית וענייני תוכן ומבנה**, עבודה לשם קבלת תואר דוקטור לפילוסופיה, האוניברסיטה העברית, ה'תשס"ד.
* אהרן לייב גורדון, **חקירה על מחבר המדרש אגדת בראשית**, הכרמל יב, ה'תרל"ד, עמ' 573–575.
* 
* ; 

## קישורים חיצוניים
* 

### מהדורות
* מהדורת מהר"ם די לונזאנו
* 
* מהדורת זולקווא ה'תקס"ד
* מהדורת יעלינעק, ה'תרי"ז
* עם פירוש עץ יוסף וענף יוסף
* 

### על המדרש
* 
* , באתר "ספריא"

## הערות שוליים

קטגוריה:מדרשי אגדה
קטגוריה:ספר בראשית
קטגוריה:מדרשים על התורה
פיטקיאראנטה

**פיטקיאראנטה** (ברוסית: **Питкяранта**) היא עיירה והמרכז הניהולי של מחוז פיטקריאנטסקי ברפובליקת קרליה, שברוסיה, השוכנת בחוף הצפון-מזרחי של ימת לדוגה. אוכלוסיית היישוב מונה (נכון לשנת 2018) 10,479 איש.

## היסטוריה
העיירה נוסדה ככל הנראה במאה ה-19, במסגרת הדוכסות הגדולה של פינלנד, כחלק מהאימפריה הרוסית. בשנת 1918 , לאחר התפרקות האימפריה הרוסית, נכללה העיירה בתחומי פינלנד העצמאית. בשנת 1940, לאחר מלחמות החורף, בהתאם להסכם השלום של מוסקבה הועברה פיטקיאראנטה לידי ברית המועצות. ב7 ביולי 1940 היא קילה מעמד של עיר. בשנת 1941, בשלבים ראשונים של המשך נתפס האזור שוב על ידי הכוחות הפינים. בסוף 1944 , בהתאם לסיכומי הסכם שביתת הנשק של מוסקבה הועברה פיטקיאראנטה שוב לידי ברית המועצות. האוכלוסייה הפינית פונתה מן העיר לפינלנד. במקומה הובאו תושבים מהחלקים הפנימיים של ברית המועצות. 

מאז 1991 מהווה חלק מרפובליקת קרליה שבצפון הפדרציה הרוסית.

## מעמד מנהלי ועירוני
במסגרת החלוקה המינהלית משמשת פיטקיאראנטה כמרכז המינהלי של מחוז פיטקיאראנטה, אליו הוא כפוף ישירות. כחטיבה עירונית, העיר פיטקיאראנטה, יחד עם שלושה יישובים כפריים, מאוגדת במחוז העירוני בשם **היישוב עירוני פיטקיאראנטה.**
## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2020)

## ערים תאומות
לפיטקיאראנטה הסכם ערים תאומות עם:
* 
* 

## קישורים חיצוניים

* 

קטגוריה:רפובליקת קרליה: ערים
דניאל דיין

הרב **דניאל דיין** (נולד בשנת 1952) הוא רב קהילת ברסלב בצפת, שחקן ישראלי וחוזר בתשובה. שימש כיושב ראש מרכז ברסלב העולמי.

## ביוגרפיה
נולד בקזבלנקה שבמרוקו למשפחה יהודית מסורתית. ב-1961, כשהיה בן 9, עלה לישראל במסגרת עליית הנוער. למד בכפר הנוער רמת הדסה בקריית טבעון וב"אומן הדסה" בעפולה.

מגיל צעיר גילה עניין במשחק. בזמנו הפנוי היה צופה בסרטים רבים ועבד על פיתוח גוף. למד תיאטרון ופנטומימה בבית רוטשילד בחיפה. ב-1969 שיחק בהצגה "אהבה בסמטאות צפת" שכתב וביים ב. אדם.

בצה"ל שירת בגולני כמ"כ וכסמל מבצעים. לאחר שירותו הצבאי עבר לאילת ואז עבר ל-ניו יורק בארצות הברית. בתחילה עבד במלצרות, בנייה ואבטחה ב. למד במכון לי סטרסברג לתיאטרון ולקולנוע והחל לשחק באוף ברודוויי. שם הכיר את צבי פישמן. לאחר מכן עבר ללוס אנג'לס ואז להוליווד. התפקיד הראשון שגילם שם היה בשנת 1973 שייח' בפרסומת לתה ליפטון.

בשהותו בארצות הברית עסק בקונג פו, היאבקות, הרמת משקולות, יוגה, מדיטציה.

ב-2004 גילם את הרב בסרט "האושפיזין" שכתב שולי רנד וביים גידי דר. ב-2005, בעידוד הרב שמואל אליהו, העביר (לצד שביט רבניצקי) סדנת תיאטרון בישיבת ההסדר צפת.

ב-2017 גילם מספר דמויות בסרט "סיפורי מעשיות של רבי נחמן" שכתב וביים צבי פישמן.

## קישורים חיצוניים

* 

## הערות שוליים

קטגוריה:אמנים ישראלים שחזרו בתשובה
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:רבני ברסלב
קטגוריה:שחקנים ישראלים
קטגוריה:שחקני קולנוע חרדי
קטגוריה:ישראלים שנולדו ב-1952
PragerU

**PragerU** הוא ארגון אמריקאי ללא כוונת רווח, אשר מתמקד ביצירת תוכן במגוון נושאים בתחום הפוליטיקה, כלכלה, ופילוסופיה, בעיקר מנקודת מבט שמרנית. הארגון הוקם על ידי הסופר והמגיש דניס פרייגר, בשיתוף עם אלן אסטרין. הסרטונים הקצרים, רובם באורך של כ-5 דקות, שמייצר הארגון מפורסמים ביוטיוב. הסרטונים מוגשים לעיתים קרובות על ידי אנשי רוח שמרנים ממדינות שונות בעולם, כולל ישראל. הארגון נשען על תרומות ובתחילת פעולתו נתמך על ידי דן ופריס ווילקס.

הארגון זוכה לשבחים על רמת האפקטיביות של הסרטונים שלו בלימוד החומר, אך גם לביקורת על מידת הדיוק והאמת שהם מציגים. בבדיקות שנעשו לסרטוני הארגון נמצא שהם מכילים מידע מטעה או שגוי עובדתית המקדם בריאתנות, הכחשת שינוי האקלים, שנאת זרים, עבדות וגזענות בארצות הברית. הארגון הואשם בקידום פשיזם, גזענות, אפליה מינית והתנגדות לזכויות להט"ב.

נכון לאפריל 2021 יש לערוץ היוטיוב כ-2.89 מיליון מנויים והסרטונים בו נצפו מעל 1.2 מיליארד פעמים. יוטיוב הגדיר כמה מהסרטונים בערוץ כ"תוכן מוגבל" לגולשים מסוימים.

## ראו גם

* דניס פרגר
* שמרנות

## קישורים חיצוניים

* 

## הערות שוליים

קטגוריה:ערוצי יוטיוב
קטגוריה:ארגונים פוליטיים אמריקאיים
אדגר השקעות ופיתוח

**אדגר השקעות ופיתוח בע"מ** המוכרת בשם המקוצר "**אדגר**" היא חברה ציבורית ישראלית, שניירות הערך שלה נסחרות ב ועוסקת בהחזקת נדל"ן מניב בישראל ומחוצה לה.

## היסטוריה
אדגר נוסדה בשנת 1977 בשם "**אדגר תעשיות טקסטיל**". בשנת 1994 נרכשה החברה על ידי חברת "צור שמיר אחזקות".
בשנת 2003 החלה לבנות את "מגדל אדגר" בקריית אריה בפתח תקווה, ובשנת 2006 הבנייה הסתיימה והמגדל הפך למקום משכנם הראשי של החברה, וכן גם חברות האם בבעלותם של מוקי ודורון שנידמן.
בשנת 2004 מניות החברה הונפקו בבורסה לניירות ערך בתל אביב והיא הפכה לחברה ציבורית.
בשנת 2015 הסתיימה הבנייה של מגדל אדגר 360 בגובה 147.65 מטרים בשכונת יד אליהו מזרחית לנתיבי איילון.

באוקטובר 2015 אדגר רכשה שלושה מבני משרדים בקנדה תמורת כ-178 מיליון שקל.

## תחומי פעילות
* עד שנת 1996 פעלה בתחום הטקסטיל
* נדל"ן מניב בישראל ובחו"ל

## בעלי עניין
בעלת השליטה בחברה היא חברת "ישיר איי.די.איי. אחזקות" אשר נמצאת בבעלותה המלאה של חברת "ביטוח ישיר - השקעות פיננסיות", ומחזיקה כ-44.31% ממניות החברה, השליטה בה היא בידי **"[[צור שמיר אחזקות]]"** של מוקי ודורון שנידמן. אחזקות הציבור היא 26% בחברה.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1977
De troubadour

**De troubadour** (בעברית: **ה[[טרובדור]]**) הוא שיר בהולנדית בביצוע הזמרת לני קור נציגת הולנד באירוויזיון של שנת 1969. השיר זכה במקום הראשון יחד עם השירים "בום בנג-א-בנג", "Un jour, un enfant" ו-"Vivo cantando", שייצגו את הממלכה המאוחדת, צרפת וספרד בהתאמה.

השיר הוא בלדה בהשראת מסורת שירי העם. קור שרה על טרובדור מימי הביניים, ומתארת את ההשפעה שיש למוזיקה שלו על המאזינים. קור הקליטה את השיר גם באנגלית (בשם "The troubadour"), בצרפתית ("Le troubadour"), בגרמנית ("Der troubadour"), איטלקית ("Un canta storie") ובספרדית ("El trovador"). התחרות ב-1969 נערכה במדריד בירת ספרד שהייתה בשלטון הדיקטטורי של פרנסיסקו פרנקו. חמש שנים לאחר התחרות, הקליטה קור שוב את השיר במילים אחרות בשם "De generaal" ("הגנרל"), כמחווה למאמן הכדורגל ההולנדי רינוס מיכלס. "הגנרל" היה כינויו של מיכלס בפי שחקני הנבחרת ההולנדית.

בערב התחרות בוצע השיר שמיני בסדר השירים, אחרי "Boom Bang-a-Bang" בביצוע לולו נציגת הממלכה המאוחדת, ולפני "Judy, min vän" בביצוע טומי שרברג נציג שוודיה. בסיום ההצבעה קיבל השיר 18 נקודות, יחד עם שלושה שירים אחרים, ודורג במקום הראשון מתוך 16.

נציגת הולנד באירוויזיון בשנה לאחר מכן, באירוויזיון 1970, הייתה שלישיית הבנות Hearts of Soul עם השיר "Waterman".

## קישורים חיצוניים

* Official Eurovision Song Contest site, history by year, 1969
* Detailed info and lyrics, Diggiloo Thrush, "De troubadour"

קטגוריה:שירים שזכו באירוויזיון
קטגוריה:שירי אירוויזיון 1969
קטגוריה:שירי הולנד באירוויזיון
שבץ שקט

**שבץ שקט** (באנגלית: **Silent stroke**) הוא שבץ מוחי שאינו כולל תסמינים חיצוניים, והחולה אינו מודע לכך שעבר שבץ. עם זאת, שבץ שקט עדיין מביא נזק לרקמת המוח ולעלייה בסיכון ללקות בשבץ בעתיד. סוג השבץ הזה נקרא ״שקט״ מכיוון שהנזק מתרחש בחלק במוח שאינו שולט בתפקודים חיוניים כלשהם ולכן אין שינוי חיצוני ניכר אצל החולה.

הצטברות אירועי שבץ שקט עלולה להוביל לירידה ניכרת בתפקודים הקוגניטיביים, ובפרט ביכולת החשיבה והזיכרון.

שבץ שקט שונה משבץ חולף (TIA). בשבץ חולף כן מתגלים תסמינים חיצוניים, בניגוד לשבץ שקט, ושבץ חולף יכול להמשך בין מספר דקות ל-24 שעות. שבץ חולף מהווה גורם סיכון משמעותי לשבץ מוחי עתידי ולשבץ שקט חוזר.

## גורמים ואבחון
שבץ שקט מתרחש פי חמישה יותר מאשר שבץ סימפטומטי, הסיכון עולה עם הגיל. בין 8% ל־28% מהקשישים עוברים אירוע של שבץ שקט (שבץ שקט עלול להופיע גם אצל צעירים ואף אצל ילדים, בעיקר כאלו הסובלים מאנמיה קשה), שכיחותו של שבץ שקט גדולה יותר כאשר מדובר באוכלוסייה הסובלת מדמנציה או הפרעות קוגניטיביות אחרות. גורמי סיכון נוספים הם: סוכרת, יתר לחץ דם, עישון ומחלת לב.

ניתן לאבחן שבץ שקט על ידי ביצוע טומוגרפיה ממוחשבת (CT) או דימות תהודה מגנטית (MRI). במרבית המקרים האוטם מתגלה רק בדיעבד, כשבדיקת הדמיה מגלה סימן של אוטם ישן. אף על פי שמדובר באוטם על השפעותיו הפתולוגיות, האוטם בשבץ השקט אינו גורם לנזק בטווח הקצר.

## ראו גם
* שבץ חולף

## קישורים חיצוניים

* Stroke, Mount Sinai

## הערות שוליים

קטגוריה:מחלות כלי הדם של המוח
נואיבה (שיר)

300px|ממוזער|שמאל|חוף ים בדרום סיני
**נואיבה** הוא שיר, אשר נכלל באלבומו של הזמר הישראלי שלמה גרוניך "צמר גפן מתוק", שיצא לאור בשנת 1982.

גרוניך הלחין את השיר למילותיה של נירית ירון גרוניך (אשתו באותה העת).

## הפקה
השיר נכתב בשלהי שנות ה-70, בהשראת בילוי של גרוניך ושל אשתו באותה עת נירית ירון בחוף הים של נואיבה שבחצי האי סיני. דימויה של נואיבה בישראל באותה עת היה של אתר מפלט מהמסגרות הממסדיות, בייחוד לדור הצעיר. 

השיר מתאר מציאות פשוטה של בילוי אינטימי בשניים בחוף השקט והיפה. ירון כתבה את מילות השיר, שהולחנו על ידי גרוניך.

בסקירת האלבום "צמר גפן מתוק" באתר **רוק מתקדם** נכתב על השיר:

השיר אכן היה לאחד משיריו הידועים והמוכרים ביותר של שלמה גרוניך.

## קישורים חיצוניים

## הערות שוליים

קטגוריה:שירי שנות ה-1970
פרו סייקלינג מנג'ר

**פרו סייקלינג מנג'ר** (**Pro Cycling Manager**) היא סדרת משחקי מחשב של סימולציות ניהול ממוחשבות, בה השחקן נדרש לשמש כמנג'ר של רוכב או קבוצת אופני כביש. המשחק נוצר על ידי חברת Cyandie הצרפתית והופץ על ידי חברת FOCUS , גם היא צרפתית. בנוסף למשחק הזה, קיימת גם סדרת משחקים לקונסולות (Xbox one, פלייסטיישן 4) שנקראת "טור דה פראנס" שבמסגרתה אפשר לשחק במרוץ המדובר ובמספר מרוצים נוספים, וגם הופץ ונוצר על ידי החברות הללו.

## על המשחק
המשחק נוצר בשנת 2001 ונקרא בשם "סייקלינג מנג'ר" ובשנת 2005 נוסף "פרו" לשם. הוא מוצע במגוון שפות - צרפתית, אנגלית, נורווגית, פורטוגזית, איטלקית, הולנדית, גרמנית, ספרדית ודנית. המשחק מבוסס על המציאות, כאשר כל הרוכבים, הקבוצות והמרוצים בו הם אמיתיים ומתקיימים גם במציאות, ואף המשחק משתמש בתמונות של הרוכבים האמיתיים, והנתונים שלהם מבוססים לפי היכולת שלהם במציאות. אם כי לפעמים בחלק מהשמות יש טעויות.

### מצבים
המשחק מציע מספר מצבים:
* **פרו סייקליסט (ProCyclist)** - במצב הזה השחקן יוצר לעצמו דמות, השחקן נותן לדמות לאום, גיל, גוון עור, ואף לבחור מתוך מגוון של פרצופים. לאחר מכן, השחקן צריך לבחור את אופי הרוכב הבולט שלו - מטפס, מאיץ, פנצ'ר או רוכב נגד השעון, הוא יכול לבחור גם התמחות נוספת ומשנית. לאחר מכן השחקן צריך לבחור באיזו קבוצה מתוך המבחר שמוצע לו להחתים את הדמות שלו, לבחור לו לו"ח מרוצים ולנהל לו את הקריירה. השחקן צריך גם לבחור לדמות את מקסימום הפוטנציאל שהדמות יכולה לממש, והדמות עולה ברמות עד שהוא ממקסם את הפוטנציאל.
* **קריירה** - במצב הקריירה, השחקן יכול לקחת קבוצה ולהפוך להיות המנג'ר שלה. או לקחת רוכב קיים ולהפוך להיות המנג'ר שלו. אפשר לקחת קבוצות מכל הדרגים השונים, או להקים קבוצה עם שם שהשחקן בוחר וביגוד שהוא צריך לבחור מתוך מה שמוצע, ולקחת רוכבים (עד 30) מתוך הקבוצות הקיימות.
* **מרוץ בודד** - במצב הזה, השחקן יכול לבחור לשחק רק מרוץ בודד עם קבוצה שאותה הוא יבחר.
* **רב משתתפים** - קיימת גם אפשרות לשחק עם שחקנים אחרים במשחק, באפשרות ה"מולטיפלייר/אונליין".

בנוסף, קיימת גם אפשרות לעשות מרוצי אופני מסלול.

## משחק הטור דה פראנס
חברת Cyanide  היא היוצרת וחברת FOCUS היא המפיצה גם של משחק ה"טור דה פראנס". במסגרת המשחק, אפשר לשחק במרוץ הפופולרי ומרוצי קלאסיקות נוספות, כגון פריז - רובה והרונדה ון פלנדרן. בניגוד לפרו סייקלינג מנג'ר, המשחק הזה הוא לקונסולות ה־Xbox והפלייסטיישן, ולא למחשב.

## קישורים חיצוניים
* 

קטגוריה:סדרות משחקי וידאו
קטגוריה:משחקי וידאו שפותחו בצרפת
הדיוויזיה ה-215 (ורמאכט)

**הדיוויזיה ה-215** (בגרמנית: **215. Infanterie-Division**) הייתה דיוויזיית חיל רגלים של הורמאכט במלחמת העולם השנייה.

## היסטוריה
הדיוויזיה הוקמה ב-26 באוגוסט 1939, על בסיס יחידות הלנדווהר בהיילברון, והועמדה תחת פיקוד בפטיסט קנייס. במהלך פלישת גרמניה הנאצית לפולין שהתה הדיוויזיה בחזית המערבית בעתודת הארמייה השביעית, ובמהלך המערכה על צרפת היא לחמה כחלק מהקורפוס ה-37 במסגרת הארמייה הראשונה. בינואר 1942 הועברה הדיוויזיה תחת פיקוד הארמייה ה-16 כחלק מקורפוס הפאנצר ה-39, ובשנים שלאחר מכן היא לחמה לסירוגין כחלק מהארמיות ה-16 וה-18 במסגרת קבוצת ארמיות צפון. במרץ 1945 הועברה הדיוויזיה תחת פיקוד הקורפוס ה-17 כחלק מהארמייה השנייה, ולחמה עימה בקרבות בפרוסיה המערבית עד סוף המלחמה.

## מפקדים
* בפטיסט קנייס (26 באוגוסט 1939 – 12 בנובמבר 1942)
* ברונו פרנקוויץ (13 בנובמבר 1942 – 9 במאי 1945)

## קישורים חיצוניים

* הדיוויזיה ה-215 באתר lexikon-der-wehrmacht 

215
ג'ומנג'י (זיכיון)

**ג'ומנג'י** (באנגלית: **Jumanji**) הוא זיכיון סרטי הרפתקאות ופנטזיה, הכולל 4 סרטים. היא נוצרה בידי הסופר כריס ון אלסברג שכתב את הספר ג'ומנג'י, בו שני ילדים מתחילים לשחק במשחק לוח מיוחד במהלכו הם נאלצים להתמודד עם בעלי חיים וסכנות רבות היוצאות מתוך הלוח כתוצאה ממשחקם עד לסיום המשחק וצעיקת המילה "ג'ומנג'י" - מילה משפת הזולו שפירושה: "תופעות רבות".

## ספרים
***[[ג'ומנג'י (ספר תמונות)|ג'ומנג'י]]** - ספר מ-1981 של כריס ון אלסברג בו שני נערים, פטר וג'ודי מתחילים לשחק במשחק לוח ובמהלכו יוצאים חיות וסכנות רבות מהמשחק. המשחק נגמר רק כשהם מגיעים לשלב האחרון בו וצועקים את המילה "ג'ומנג'י", הגורמת לכל האירועים לחזור ללוח ולהחזיר את ההיסטוריה.
***[[זאת'ורה (ספר)|זאת'ורה]]** - ספר מ-2002 של ון אלסברג, בו שכניהם של פטר וג'ודי, דני ווולטר מוצאים משחק דומה לג'ומנג'י. לעומת זאת הם מוצאים משחק דומה בשם "זאת'ורה" העובד לפי אותם כללים אך פועל בחלל החיצון וגם הוא כולל מגוון של סכנות.

## סרטים
***[[ג'ומנג'י]]** - סרט שיצא ב-15 בדצמבר 1995 בבימויו של ג'ו ג'ונסטון ובכיכובם של רובין ויליאמס, בוני האנט, קירסטן דנסט, בראדלי פירס וג'ונתן הייד. עלילת הסרט מבוססת על הספר הראשון מ-1981.
***[[זאת'ורה]]** - סרט שיצא ב-11 בנובמבר 2005 בבימויו של ג'ון פאברו ובכיכובם של ג'וש האצ'רסון, ג'ונה בובו, דקס שפרד, קריסטן סטיוארט וטים רובינס. עלילת הסרט מבוססת על הספר מ-2002.
***[[ג'ומנג'י: שורדים בג'ונגל]]** - סרט שיצא ב-20 בדצמבר 2017 בבימויו של ג'ייק קסדן ובכיכובם של דוויין ג'ונסון, ג'ק בלאק, קווין הארט, קארן גילאן, ניק ג'ונאס ובובי קנאבלי. ארבעה נערים שנשלחים לריתוק בבית הספר נשאבים לתוך משחק מחשב מסוכן ונאלצים לצלוח את המשימות שבו כדי לשוב לחייהם.
***[[ג'ומנג'י: השלב הבא]]** - סרט שיצא ב-13 בדצמבר 2019 בבימויו של ג'ייק קסדן ובכיכובם של דוויין ג'ונסון, ג'ק בלאק, קווין הארט, קארן גילאן, ניק ג'ונאס, אקוופינה, דני גלובר, דני דה ויטו ורורי מק'קאן. עלילת הסרט ממשיכה את הסרט מ-2017 ובה הנערים שהיו בתוך המשחק נאלצים לחזור אליו, תוך שמופיעות סכנות חדשות.
*יוצרי הסדרה הודיעו שעתיד לצאת סרט נוסף ב-2026 בשם Untitled Jumanji: The Next Level sequel

## סדרת טלוויזיה
***[[ג'ומנג'י (סדרת טלוויזיה)|ג'ומנג'י]]** - סדרת אנימציה ששודרה בין 1996 ל-1999, לשלוש עונות בהשראת הסרט הראשון. הסדרה דובבה בין השאר בידי ביל פייגרברייק, דבי דריברי ואשלי ג'ונסון.

## קישורים חיצוניים

קטגוריה:סרטי פנטזיה
קטגוריה:סרטי הרפתקאות
*
בנימין גיגר

**בנימין (בני) גיגר** (נולד ב-1947) הוא פרופסור לביולוגיה, חבר האקדמיה הלאומית למדעים (ארצות הברית).

בשנים 2004–2009 שימש דקאן הפקולטה לביולוגיה במכון ויצמן למדע. מנהל מרכז יד אברהם לחקר הסרטן, ומנהל מרכז קלור לפיזיקה ביולוגית בַּמכון. נשיא הפורום האירופי לציטוסקלטון. בשנים 2009–2019 היה יושב ראש הוועדה האקדמית של הקרן הלאומית למדע.

## ביוגרפיה
### לימודים
בנימין גיגר נולד בחיפה, וסיים את לימודיו בבית הספר הריאלי העברי בעיר בשנת 1965. הוא בוגר תואר ראשון במיקרוביולוגיה מאוניברסיטת תל אביב ואימונולוגיה מהאוניברסיטה העברית בירושלים. בעל תואר שלישי באימונולוגיה כימית ממכון ויצמן למדע, בהנחיית פרופ' רות ארנון. את הבתר-דוקטורט עשה באוניברסיטת סן דייגו, שבארצות הברית.

### קריירה אקדמית
ב-1980 החל לעבוד במכון ויצמן. בשנת 1984 הפך לפרופסור ובשנת 1988 לפרופסור מן המניין. בשנים 1989-1995 כיהן כדיקן מדרשת פיינברג וכראש המחלקה לביולוגיה מולקולרית של התא. בשנים 1996–2004 היה מרַכז הפעילות החינוכית של בשער. במרץ 2020 גילה יחד עם פרופ' ערן סגל ממכון ויצמן ופרופ' יובל דור מהאוניברסיטה העברית בירושלים שיטה לניטור, זיהוי וניבוי אזורי התפשטות של נגיף קורונה.

### חיים אישיים
בנימין גיגר נשוי לד"ר סלי גיגר, אב לשלושה וסב לנכדים. בתו היא חוקרת הסרטן פרופ' תמר (תמי) גיגר, אף היא חברת סגל במכון ויצמן למדע. אחיו, מיכה גייגר, הוא נציג חברת שמרוק באירופה ובישראל, חברת ההשקעות של משפחת וולט דיסני.

## פעילות ציבורית בעבר ובהווה
* ראש ועדות התוכנית למדע וטכנולוגיה בחטיבות הביניים ובבתי הספר היסודיים
* חבר הוועד המנהל של הקאמרטה הישראלית ירושלים
* יו"ר ועדת המקצוע למדע וטכנולוגיה בחברה (מוט"ב) בחטיבה העליונה
* חבר ועדת ההיגוי של "היוזמה למחקר יישומי בחינוך".

## קישורים חיצוניים
* האתר של פרופ' גיגר, במכון ויצמן למדע
* פרופ' גיגר באתר Google Scholar

## הערות שוליים

קטגוריה:בוגרי בית הספר הריאלי
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:דירקטורים ישראלים
קטגוריה:חוקרי סרטן ישראלים
קטגוריה:ישראלים שנולדו ב-1947